Official Journal L 148 , 30/06/1995 P. 0043 - 0044



NARIADENIE RADY (ES) č. 1552/95 z 29. júna 1995, ktorým sa mení a dopĺňa nariadenie (EHS) č. 3950/92 ustanovujúce dodatočné poplatky v sektore mlieka a mliečnych výrobkov RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä jej článok 43, so zreteľom na návrh Komisie1, so zreteľom na stanovisko Európskeho parlamentu2, keďže situácia v Taliansku a Grécku bola predmetom osobitného skúmania, aby sa overilo, či je zvýšenie celkového zaručeného množstva stanoveného v článku 3 nariadenia (EHS) č. 3950/923 pre tieto dva členské štáty možné zachovať v roku 1995/96 a v nasledujúcich rokoch; keďže Komisia predložila Európskemu parlamentu a Rade správu o uplatňovaní programu kvót mlieka v Taliansku a Grécku; keďže Komisia vyvodila zo správy, že tieto dva členské štáty vo všeobecnosti splnili podmienky stanovené Radou pre zavedenie programu kvót mlieka a v Taliansku na využitie rezervy 347 701 t; keďže článok 3 (2) nariadenia (EHS) č. 3950/92 bol zmenený a doplnený pri niekoľkých príležitostiach; keďže v záujme jasnosti sa nahradí zlúčeným textom, PRIJALA TOTO NARIADENIE: Článok 1 Článok 3 (2) nariadenia (EHS) č. 3950/92 sa nahrádza takto: "2. Tieto celkové množstvá sa stanovia bez vplyvu na možné posúdenie vo svetle všeobecnej situácie na trhu a konkrétnych podmienok jestvujúcich v určitých štátoch: (v tonách) Členské štáty Dodávky Priamy predaj Belgicko 3 077 372 233 059 Dánsko 4 454 450 898 Nemecko1 27 764 778 100 038 Grécko 625 985 4 528 Španielsko 5 222 445 344 505 Francúzsko 23 693 932 541 866 Írsko 5 234 465 11 299 Taliansko 9 632 540 297 520 Luxembursko 268 098 951 Holandsko 10 982 346 92 346 Rakúsko 2 205 000 367 000 Portugalsko 1 835 461 37 000 Fínsko 2 342 000 10 000 Švédsko 3 300 000 3 000 Spojené kráľovstvo 14 270 430 319 617 1 Z čoho 6 244 566 t sa týka dodávok od výrobcov na území nových spolkových krajín a 8 801 t sa týka priameho predaja v nových spolkových krajinách. Zvýšenie celkových množstiev pre Belgicko, Dánsko, Nemecko, Francúzsko, Írsko, Luxembursko, Holandsko a Spojené kráľovstvo sa povoľuje, aby bolo možné prideliť dodatočné referenčné množstvá: - výrobcom, ktorí boli na základe druhého odseku článku 3a (1) nariadenia (EHS) č. 857/84* vylúčení z pridelenia osobitného referenčného množstva, - výrobcom nachádzajúcim sa v horských oblastiach, tak ako je definované v článku 3 (3) smernice 75/268/EHS** alebo výrobcom uvedeným v článku 5 tohto nariadenia alebo všetkým výrobcom. Zvýšenie celkového množstva pre Portugalsko sa povolí prednostne, aby prispelo k uspokojeniu žiadostí o dodatočné referenčné množstvá od výrobcov, ktorých výrobu počas referenčného roka 1990 podstatne ovplyvnili mimoriadne udalosti, ktoré sa stali v období 1988 až 1990 alebo výrobcov uvedených v článku 5. Zvýšenie celkových množstiev dodávok povolených na obdobie 1993/94 pre Grécko, Španielsko a Taliansko sa stanoví pre Španielsko a na obdobie 1994/95 sa predĺži pre Grécko a Taliansko. Celkové množstvo dodávok pre Taliansko zahŕňa rezervu 347 701 t pre pridelenie, ak to bude potrebné a po dohode s Komisiou, referenčných množstiev výrobcom, ktorí začali súdne konanie proti národnej administratíve po odčerpaní ich referenčných množstiev a získali rozsudok vo svoj prospech. Zvýšenie celkových množstiev dodávok povolených na obdobie 1994/95 pre Grécko a Taliansko sa ustanovuje s účinkom od 1995/96. Celkové množstvo pre kvóty rakúskych dodávok sa môže zvýšiť, aby sa odškodnili rakúski výrobcovia "SLOM", maximálne do 180 000 t pridelených v súlade s legislatívou spoločenstva. Táto rezerva nesmie byť prenosná a použije sa výlučne v mene výrobcov, ktorých právo znovu pokračovať vo výrobe bude postihnuté v dôsledku pristúpenia. Celkové množstvo pre kvóty fínskych dodávok sa môže zvýšiť, aby sa odškodnili fínski výrobcovia "SLOM", maximálne do 200 000 t pridelených v súlade s legislatívou spoločenstva. Táto rezerva nesmie byť prenosná a použije sa výlučne v mene výrobcov, ktorých právo znovu pokračovať vo výrobe bude postihnuté v dôsledku pristúpenia. O zvýšení celkových množstiev a o podmienkach, za ktorých sa budú prideľovať individuálne referenčné množstvá stanovené v dvoch predchádzajúcich pododsekoch, sa rozhodne v súlade s postupom uvedeným v článku 11. * Ú. v. ES L 900, 1.4.1984, s. 13. ** Ú. v. ES L 128, 19.5.1975, s. 1. Článok 2 Toto nariadenie nadobudne účinnosť v deň jeho uverejnenia v Úradnom vestníku Európskych spoločenstiev. Bude sa uplatňovať od 1. apríla 1995. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Luxemburgu 29. júna 1995 Za Radu predseda J. BARROT 1 Ú. v. ES C 142, 8.6.1995, s. 15. 2 Ú. v. ES C 151, 19.6.1995. 3 Ú. v. ES L 405, 31.12.1992, s. 1. Nariadenie naposledy zmenené a doplnené nariadením (ES) č. 630/95 (Ú. v. ES L 66, 23.3.1995, s. 11).